पाएं अपने शहर की ताज़ा ख़बरें और फ्री ई-पेपरडाउनलोड करें
बब्याल में ई-पे कंपनी के कर्मचारी और पल्लेदार मोहल्ला निवासी आशीष ग्रोवर की पत्नी प्रेरणा ग्रोवर की मौत हो गई। प्रेरणा का शरीर नीला पड़ा हुआ था। कैंट पुलिस ने जब मौके पर पहुंची तो बेड पर शव पड़ा हुआ था। पति आशीष ने पुलिस को पूछताछ में बताया है कि पत्नी को बचाने के चक्कर में उसने उसे फंदा से नीचे उतारा था। पुलिस ने सिविल अस्पताल की मोर्चरी में प्रेरणा की बॉडी को पोस्टमार्टम के लिए रखवाया दिया है।
पुलिस ने बताया कि आशीष ग्रोवर और प्रेरणा ग्रोवर ने लव मैरिज की थी। उनके पास करीब ढ़ाई साल का बेटा है। लेकिन बीते काफी समय से दोनों में अनबन चल रही थी। इसी के चलते दोनों के बीच में तलाक हो चुका है। लेकिन कुछ दिन पहले तलाक होने के बाद में दोनों में आपसी रजामंदी हो गई थी और अब दोनों साथ रह रहे थे।
मंगलवार काे प्रेरणा को फंदा लगा लिया। कैंट पुलिस अब इस बात की जांच कर रही है कि ऐसी क्या वजह रही जाे प्रेरणा ने फंदा लगाया। पुलिस का कहना है कि प्रेरणा का शरीर नीला पड़ने की वजह से जहर की आशंका है। इसलिए पोस्टमार्टम रिपोर्ट आने के बाद स्थिति स्पष्ट हो जाएगी।
प्रेरणा सेवा समिति स्कूल के पास डाॅ. लोगिंया अस्पताल के पास की रहने वाली हैं और अभी पल्लेदार मोहल्ले में पति के साथ रह रही थीं। प्रेरणा के पति आशीष भी ई-पे एजेंसी में करीब चार महीने पहले लगा है और मीटर रीडिंग के साथ-साथ बिल वितरित करने का काम करता है। प्रेरणा पहले आसा राम पब्लिक स्कूल में पढ़ाती थीं। लॉकडाउन में स्कूल छूट गया था। उसके बाद किसी और स्कूल में काम करने लगीं और ट्यूशन पढ़ाती थीं। पति से नाराजगी रहती थी। सास ललिता घर में कपड़े सिलने का काम करती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn